Document ID: /roh_data/filtered/fineweb-2-filterrobots_roh.jsonl.gz/33991

Amnesty International ha preschentà lur rapport per il 2014. Ed Amnesty International ha dà nauschas notas al mund. L’onn 2014 saja stà in nausch onn per ils dretgs umans. Fitg blers carstgauns hajan stuì patir. In rapport che vala bler. Mo tgi è Amnesty International? E tge munta quai, il dretg da l'uman?
Rapport da l'Amnesty International 2014
Stadis Unids èn extrads dal Cussegl dals dretgs d'umans
Il Cussegl dals dretgs umans è in organ da l'Organisaziun da las Naziuns Unidas (ONU). La radunanza generala da l'ONU tscherna mintga pèr onns ils represchentants tenor continent. L'Europa dal Vest ed ils Stadis Unids ensemen han dabun ses sezs, l'Africa indesch. Uschia è mintga continent represchentà. Il Cussegl dals dretgs umans na po betg sancziunar pajais – be crititgar els.